Diari Oficial de la Generalitat Valenciana


Sumari del DOGV 318, del 13-12-1985 (1985/805442)

DECRET 177/1985, d'11 de novembre, del Consell de la Generalitat Valenciana pel qual es regulen les Extensions dels Instituts de Batxillerat de la Comunitat Valenciana.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/11/11/177/dof/vci/html**

### Dades del document

Número de DOGV
:   318

Data del DOGV
:   13-12-1985

Secció del DOGV
:   DISPOSICIONS GENERALS

Número del document
:   1985/805442


Data del document
:   11-11-1985

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 177/1985, d'11 de novembre, del Consell de la Generalitat Valenciana, pel qual es regulen les extensions dels instituts de Batxillerat de la Comunitat Valenciana.  
Les Extensions dels Instituts de Batxillerat es configuren com a establiments docents de cost reduït per a estendre l'ensenyament del Batxillerat a aquelles localitats en què les necessitats d'aquest nivell educatiu així ho demanen i on a hores d'ara no és possible de dur a terme la construcció de nous Centres Públics de Batxillerat.   
En conseqüència, per atendre la demanda creixent de llocs escolars en el nivell de Batxillerat en aquelles zones i localitats en les quals no és possible a hores d'ara la constitució dels corresponents Instituts de Batxillerat, s?ha considerat convenient de fer possible la creació de Centres de cost reduït com a Extensions d'Instituts de Batxillerat ja existents.   
En atenció d'aquests motius, i segons que preveu el Reial Decret 2093/1983, de 28 de juliol, sobre traspàs de funcions i serveis de l'Administració de l'Estat a la Comunitat Valenciana en matèria d'educació, a proposta del Conseller de Cultura, Educació i Ciència i, amb la deliberació prèvia del Consell de la Generalitat Valenciana en sessió celebrada l'11 de novembre de 1985.   
DECRETE:   
Article primer  
Dependents dels Instituts de Batxillerat podran establir-se Extensions d'aquests per a impartir els ensenyaments de batxillerat amb caràcter oficial on les necessitats ho exigesquen.   
Article segon  
Aquestes Extensions seran part integrant de l'Institut respectiu, tindran el mateix nom., amb el subtítol d?«Extensió», i el nom. de la localitat que els corresponga.   
Article tercer  
Al front de cada Extensió que hom cree hi haurà un Professor Numerari nomenat de forma reglamentària, amb la categoria de Vice-Director, el qual dependrà, en l'exercici de les tasques pròpies del càrrec, del Director de l'Institut respectiu.   
Article quart  
Al Professor Numerari amb categoria de Vice-Director, nomenat a l'efecte, correspondran les funcions següents:   
a) Representar el Director de l'Institut i exercir l'autoritat en el seu nom.  
b) Dirigir, per delegació d'aquest, d'una manera immediata les diferents activitats .   
Article cinqué  
Hom dotarà cada Extensió del nombre de places que per a cada assignatura es determine. Aquestes places no es podràn confondre amb les existents en l'Institut de què depén.   
Article sisé  
Els alumnes de l'Extensió de Batxillerat tindràn la condició d'oficials a tots els efectes.   
Article seté  
Les Extensions dels Instituts de Batxillerat es crearan per Ordre de la Conselleria de Cultura, Educació i Ciència, fixant-hi la data del començament de les activitats així com l'assignació dels recursos necessaris per al normal funcionament.   
DISPOSICIONS FINALS  
Primera  
Queda autoritzada la Conselleria de Cultura, Educació i Ciència per a dictar les disposicions necessàries pera l'execució i el desenvolupament del present Decret.  
Segona  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.   
València, a 11 de novembre de 1985.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI